 Olóbinrin ilé: Ọlàjú ti dé obìnrin ò nílo láti ma ṣe iṣẹ aṣekú. kìí ṣe ọlẹ ìwà ọlẹ làwọn obìnrin ayé òde òní kìí ṣe dàra pọ mọ àwọn olobinrin ilé. Nínú àlayé wọn arabinrin Mariam Fashola ti wọn ti jẹ abilekọ lati igbà pípe díẹ sàlàye pé ànfani to pọ ló wà nínú ṣíṣe olobinrin ilé, sùgbọn o fi kún pé ó ṣeni lápanu pé ọpọ ló ti sọ àsà yìí nú èyí ti kò sì yẹ ki ó rí bẹẹ. O ní ó jẹ ọkan gbòógi nínú àṣà ati ìṣé ilẹ Yoruba, èyi sì lo máà n kó ẹbi papọ fún ayẹyẹ kan tàbi òmíràn, nínú ọrọ rẹ, èyi máà n mú ìrẹpọ àti ìfẹ wà láàrin ẹbi. Bẹẹ si lo sọ pé àgbárijọpọ àwọn obinrin yiìí ń jẹ ki ìtẹriba wà to si n fún òbi láànfàni láti kọ àwọn ọmọ lọna rere. Arabinrin, Fashola tún sàlàye pé ìwà ọlẹ ni ko jẹ ki àwọn obinrin míràn lọ fun iṣẹ olobinrin ilé. Sùgbọn ni ti arábinrin Zainab Suleiman nitirẹ o sàlàyé pé kìí ṣe ìwà ọlẹ rárá bíko ṣe pé o ṣe pàtàki láti fi àsìkò náà tọju ẹbi àti àwọn ọmọ. O sọ pé, o ṣe pàtàki láti gbé irú iṣẹ bẹẹ fún àwọn ti o jẹ pé iṣẹ wọn ní, o ní ọlaju ti dé àtipé gbogbo àwọn ayelujara ti mu ki ǹkan dẹrun nitori pe gbogbo obinrin ile lé jo ṣe ipade bi nkan yóò ṣe lọ eyi ti wọn o si jọ dáwo papọ láti ṣe ǹkan to tọ. Nínú àlàyé rẹ ti wọn ba ran owo niṣẹ, yóò fun wọn láànfani láti rí ààye fun ara wọn nitori pé láye òde oni, bi ọkọ ṣe n lọ si ibiṣẹ òòjọ rẹ náàni ìyàwó ń lọ nítori náà kò dẹrun láti lọ máa ṣiṣẹ olóbinrin ilé. Suleiman fi kún pé àilọ si ode olobinrin ilé kò tún mọ si pe àṣà n parun tàbi pé kò si ẹkọ ilé fún ọmọ tàbi ìyàwó ilé láti ma bọwọ fún àwọn ìyàwo ile to ba jùúlọ. : Ibi ti aye kọjú sí fẹni kan, ẹyìn ló kójú si fún elòmíràn, èyí ló dífá fú àwọn àlejo lóri ètò Níbo Laye Koju ti BBC Yoruba maa n ṣe lọsẹẹsẹ níbi tàwọn abilekọ meji ti sọ èrò ọkan wọn lóri ọrọ olóbinrin ilé láye atijọ àti láye òde òní. 